CELEX: 62010TN0036
Language: hu
Date: 2010-02-01 00:00:00
Title: T-36/10. sz. ügy: 2010. február 1-jén benyújtott kereset — Internationaler Hilfsfonds kontra Bizottság

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/48
            
         2010. február 1-jén benyújtott kereset — Internationaler Hilfsfonds kontra Bizottság
   (T-36/10. sz. ügy)
   2010/C 100/73
   Az eljárás nyelve: német
   
      Felek
   
   
      Felperes: Internationaler Hilfsfonds e.V. (Rosbach, Németország) (képviselő: H. Kaltenecker ügyvéd)
   
      Alperes: Európai Bizottság
   
      Kereseti kérelmek
   
   A felperes keresetében azt kéri, hogy a Törvényszék:
   
               —
            
            
               semmisítse meg a Bizottság 2009. október 9-i és 2009. december 1-jei határozatát, amelyben az megtagadta a felperessel szemben a közzé nem tett dokumentumokhoz való hozzáférést;
            
         
               —
            
            
               kötelezze az alperest az eljárás és a felperes költségeinek viselésére.
            
         
      Jogalapok és fontosabb érvek
   
   A felperes a Bizottság 2009. október 9-i határozatát támadja, amelyben az részben elutasította a LIEN 97-2011 szerződésre vonatkozó ügyiratban szereplő közzé nem tett dokumentumokhoz való hozzáférés iránti kérelmét, valamint a Bizottság 2009. december 1-jei levelét, amelyben a Bizottság közölte a felperessel, hogy a LIEN 97-2011 szerződésre vonatkozó ügyiratba való betekintés iránti második kérelméről nem tud határidőn belül határozatot hozni.
   Keresete alátámasztása érdekében a felperes lényegében arra hivatkozik, hogy a Bizottságnak nem volt joga az 1049/2001 rendelet (1) 4. cikkének (3) és (4) bekezdése alapján megtagadni tőle a kért dokumentumokhoz való hozzáférést. E tekintetben azt is előadja, hogy nyomós közérdek fűződik a még nem hozzáférhetővé tett dokumentumok közzétételhez.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).